પાકિસ્તાનના સૂચના તેમજ પ્રસારણ મંત્રી ફવાદ અહેમદ ચૌધરીએ એક એવો દાવો કર્યો છે કે જેને સાંભળ્યા બાદ તમે વિચારશો કે શું તે જોક કરી રહ્યા છે કે ખરેખર સાચુ છે. ફવાદે દાવો કર્યો છે કે તેમનો દેશ ભારતની તુલનામાં વધુ સહિષ્ણુ, સંતુલિત અને આઝાદ વિચારોવાળો દેશ છે. જ્યારે પાકની બીજી તરફ ભારતમાં કટ્ટરપંથી વિચારધારામાં વધારો થઈ રહ્યો છે. તમને જણાવી દઈએ કે ફવાદના દેશમાં થોડા દિવસો પહેલા જ છોકરીઓની એક ડઝન શાળાઓમાં આગ લગાવી દેવામાં આવી હતી. આ પગલુ આતંકવાદીઓએ છોકરીઓને શાળાએ જવાથી રોકવા માટે લીધુ હતુ.